Diari Oficial de la Generalitat Valenciana


Sumari del DOGV 8550, del 17-05-2019 (2019/3950)

Notificació del decret d'aclariment dictat en el procediment d'execució hipotecària número 1078/2014.
-----------------------------------------------------------------------------------------------------

### Dades del document

Número de DOGV
:   8550

Data del DOGV
:   17-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3950


Organisme emissor
:   Jutjat de Primera Instància Número 4 de Requena

Tipus de document
:   Anunci

Notificació del decret d'aclariment dictat en el procediment d'execució hipotecària número 1078/2014. [2019/3950]  
Demandant: CaixaBank, SA.  
Procuradora: Elena Medina Cuadros.  
Demandat: José Fernando Sanguesa Piazuelo.  
  
En aquest procediment d'execució hipotecària seguit a instàncies de CaixaBank, SA, contra José Fernando Sanguesa Piazuelo s'ha dictat un decret que, literalment, és com segueix:  
  
«Decret d'aclariment  
  
Requena, 24 d'octubre de 2018  
  
Antecedents de fet  
Primer. En aquest procediment s'ha dictat un decret d'adjudicació de data 17 d'octubre de 2018, que ha sigut notificat a les parts litigants.  
  
Segon. En un escrit de 23 d'octubre de 2018 Elena Medina Cuadros, procuradora dels tribunals, actuant en nom i representació de Buildingcenter, SAU, sol·licita que s'esmene el domicili de Buildingcenter.  
  
  
Fonaments de dret  
Primer. La Llei orgànica del poder judicial estableix en l'article 267 que:  
1. Els tribunals no podran variar les resolucions que pronuncien després de signades, però sí que aclarir-ne algun concepte fosc i rectificar qualsevol error material que tinguen.  
2. Els aclariments a què es refereix l'apartat anterior podran fer-se d'ofici dins dels dos dies hàbils següents al de la publicació de la resolució, o a petició de part o del Ministeri Fiscal formulada dins del mateix termini; en aquest cas serà resolt pel tribunal dins dels tres dies següents al de la presentació de l'escrit en què se sol·licite l'aclariment.  
  
3. Els errors materials manifestos i els aritmètics que tinguen les resolucions judicials podran ser rectificats en qualsevol moment.  
  
4. Les omissions o defectes que pogueren patir sentències i actuacions i que fora necessari remeiar per a portar-les plenament a efecte podran ser esmenats, mitjançant una interlocutòria, en els mateixos terminis i pel mateix procediment establit en l'apartat anterior.  
5. Si es tracta de sentències o actuacions que hagen omés manifestament pronunciaments relatius a pretensions oportunament sol·licitades i substanciades en el procés, el tribunal, a sol·licitud escrita de part en el termini de cinc dies comptat des de la notificació de la resolució, amb el trasllat previ d'aquesta sol·licitud a les altres parts, per a al·legacions escrites per altres cinc dies, dictarà una interlocutòria per la qual resoldrà completar la resolució amb el pronunciament omés o que no pertoca completar-la.  
6. Si el tribunal adverteix, en les sentències o actuacions que dicte, les omissions a què es refereix l'apartat anterior, podrà, en el termini de cinc dies comptat des de la data en què es dicten, procedir d'ofici, mitjançant una interlocutòria, a completar-ne la resolució, però sense modificar ni rectificar el que haguera acordat.  
7. De la mateixa manera que l'establida en els apartats anteriors el secretari judicial procedirà quan es requerisca aclarir, rectificar, esmenar o completar els decrets que haguera dictat.  
8. No es podrà interposar cap recurs contra les interlocutòries o decrets en què es resolga sobre l'aclariment, rectificació, esmena o complement a què es refereixen els anteriors apartats d'aquest article, sense perjudici dels recursos que siguen procedents, si pertoca, contra la sentència, interlocutòria o decret a què es referisca la sol·licitud o actuació d'ofici del tribunal o del secretari judicial.  
9. Els terminis per als recursos que siguen procedents contra la resolució de què es tracte s'interrompran des que se'n sol·licite l'aclariment, rectificació, esmena o complement i, en tot cas, començaran a computar-se des de l'endemà de la notificació de la interlocutòria o decret que reconega o negue l'omissió del pronunciament i acorde o denegue remeiar-la.  
Segon. Que, atés que s'ha apreciat un error en la part dispositiva del decret d'adjudicació respecte del domicili de l'adjudicatària, és procedent esmenar-lo.  
  
Part dispositiva  
1. Dispose rectificar el decret d'adjudicació de 17 d'octubre de 2018, en el sentit que s'indica:  
1) En la part dispositiva, paràgraf primer, es diu que es procedeix a l'adjudicació de la finca descrita en el fet primer d'aquesta resolució a favor de Buildingcenter, SAU, amb CIF J81953076, domiciliada a Barcelona, carrer de Provençals 39, per 168.700 euros (7.505,13 euros són en concepte d'interessos ordinaris, i 161.194,87 euros, en concepte de principal) i ha de substituir-se per es procedeix a l'adjudicació de la finca descrita en el fet primer d'aquesta resolució a favor de Buildingcenter, SAU, amb CIF V33492849, domiciliada a Madrid, passeig de Recoletos 37 per 168.700 euros (7.505,13 euros són en concepte d'interessos ordinaris, i 161.194,87 euros, en concepte de principal).  
  
2. Dispose incorporar aquesta resolució en el llibre de decrets i inserir-ne un testimoniatge en les actuacions principals.  
  
Mode d'impugnació: no s'hi pot interposar cap recurs.  
Així ho dispose i signe. En done fe. La lletrada de l'Administració de justícia.»  
  
I atés que aquest demandat, José Fernando Sanguesa Piazuelo, està en parador ignorat, expedisc aquest edicte a fi que li valga de notificació de forma deguda.  
  
Requena, 4 de març de 2019.- La lletrada de l'Administració de justícia: Paula Almudever Llácer.